**Kiállítási lehetőség iskolásoknak!** 

Általános iskolás és középiskolás diákok eddig máshol még ki nem állított, kiállítható ***saját készítésű:***

***a.) őszi hangulatú „virágos-terméses készítményét,*** és/vagy

***b.) őszi levélszíneződés témájú színes*** ***rajzá***t, és/vagy

**c.) *őszi kert témájú színes rajzát*** várjuk a ***Szent István Egyetem Budai Campusán*** (XI. ker. Budapest, Villányi út 29-43.), ***2016. október 13-án*** (csütörtökön) déltől a K épület Dísztermében, a hétvégi kiállításra, a 21. alkalommal megrendezésre kerülő ***Őszi Kertészeti Napok*** (2016. okt. 14-16.) keretében.

A személyenként legfeljebb 2 db „virágos-terméses” készítmény mintegy 20×20 és 40×40 cm közötti alapméretű és legalább nagyobbrészt terméses anyagú, valamint terített asztalra helyezhető legyen. A személyenkénti legfeljebb 2-2 rajz egy (A4) vagy két iskolai rajzlap méretű (A3) és felfüggesztve is elhelyezhető legyen. Kérjük, hogy a készítő nevét, címét, iskoláját, de legalább osztályát, valamint készítményének/rajzának az elnevezését jól olvashatóan, lehetőleg ötletes formában tüntessék fel, és külön mellékeljék az elérhetőségét.

A **kiállítható készítményeket/rajzokat** zsűri értékeli, ***a legjobbak készítői tárgyjutalomban is részesülnek*** október 16-án (vasárnap) 15.30-tól a K épület Díszterme Színpad részén.

Vasárnap 18.15 és 20.30 között vihetők el a leadott alkotások (a visszamaradók ezután felszámolásra kerülnek).

Jelentkezés és további információk:  
***Élő Anna*** technika szakos tanár  
Elérhetősége: 06-20-256-6837

A szervezők nevében:  
***dr. Komiszár Lajos***egyetemi főtanácsos